[image: ]БЪЛГАРСКА БРАНШОВА КАМАРА
МАШИНОСТРОЕНЕ

                    КОНСУЛТАТИВЕН ЦЕНТЪР 
ЗА УСВОЯВАНЕ НА СРЕДСТВАТА ОТ   			ЕВРОФОНДОВЕТЕ ЗА МАШИНОСТРОЕНЕТО

София 1000,п.к.625, ул.”Алабин” 29
[bookmark: _GoBack]e-mail: bbcmb@abv.bg, bbcm.centre@mail.bg , тел./факс 989 28 06, www.bbcmb.org

ПРОЦЕДУРА
„Адаптиране на дейността на МСП в контекста на COVID-19“

Управляващият орган на Оперативна програма „Иновации и конкурентоспособност“ 2014-2020 обяви за обществено обсъждане процедура „Адаптиране на дейността на МСП в контекста на COVID-19“.
Процедурата е предназначена за 70% безвъзмездно финансово подпомагане на предприятията. 

Кой може да кандидатства:
· Юридически лица или еднолични търговци регистрирани съгласно Търговския закон или Закона за кооперациите, отговарящи на изискванията за микро, малко или средно предприятие по ЗМСП и имащи една приключена финансова година  (2019 г.), като са извършвали стопанска дейност през нея;
· Предприятия, реализирали нетни приходи от продажби (под 15100 от приходната част на ОПР в ГОД подаван към НСИ) за 2019 г., както следва:
	
Категория на предприятието

	Нетни приходи от продажби

	
Микро предприятие
	≥ 30 000 лева

	Малко предприятие
	≥ 200 000 лева

	Средно предприятие
	≥ 1 000 000 лева



Бюджет на процедурата:
78 233 200 лева безвъзмездна финансова помощ

	
Предвидено е наличният бюджет по процедурата да бъде разделен по групи икономически дейности (включващи в себе си отделни сектори съгласно КИД-2008), както следва: Промишленост (сектори B, C, D и Е), Търговия (сектор G) и Услуги (сектори F, H, I, J, L, M, N, P, Q, R и S), както и по категория предприятие въз основа на статистически данни на НСИ за 2019 г. за произведената продукция във всяка една от групите и категории предприятия, както следва:

	
Групи сектори съгласно КИД-2008

	Разпределение на бюджета по групи сектори 

	
Микро
предприятия
	
Малки
предприятия
	
Средни
предприятия

	
ПРОМИШЛЕНОСТ

	
21 840 000 лв.
	3 250 000 лв.
	6 420 000 лв.
	12 170 000 лв.

	
ТЪРГОВИЯ

	
15 830 000 лв.
	5 550 000 лв.
	4 590 000 лв.
	5 690 000 лв.

	
УСЛУГИ

	
40 563 200 лв.
	16 910 000 лв.
	11 390 000 лв.
	12 263 200 лв.





Минимална и максимална стойност на предоставяната безвъзмездна финансова помощ (БФП) на едно преприятие: 
	Минимален размер на заявената безвъзмездна финансова помощ за индивидуален проект
	Максимален размер на заявената безвъзмездна финансова помощ за индивидуален проект в зависимост от  категорията на предприятието-кандидат

	
Микро предприятия: 3 000 лв.
	
Микро предприятия: 15 000 лева

	
Малки предприятия: 10 000 лв.
	
Малки предприятия: 30 000 лева

	
Средни предприятия: 25 000 лв.
	
Средни предприятия: 75 000 лева



като заявената БФП не може да надвишава:
10 % от нетните приходи от продажби в случай на микро предприятие,
5 % от нетните приходи от продажби в случай на малко предприятие и
2,5 % от нетните приходи от продажби в случай на средно предприятие
Предоставяната БФП е по режим „de minimis“
Допустими разходи: 
Разходи за ДМА, ДНА, СМР, материали и консумативи, свързани с:
1) Осигуряване на колективни средства за защита;   
ВАЖНО: За целите на настоящата процедура под колективни средства за защита се има предвид средства, които се ползват за повече от един служител и имат за цел превенция/предпазване от разпространението на COVID-19 като термометри, термокамери,  пречистватели за въздух и др. подобни. 
2) Оборудване за хигиенизиране и дезинфекция, вкл. поставяне на автоматични диспенсери;  
3) Реорганизация и адаптиране на работните процеси чрез: 
• Осигуряване физическа изолация/безопасна дистанция на работното място - поставяне на прегради, препозициониране на производствените машини и оборудване с цел осигуряване на безопасно отстояние между работниците, опериращи с тях и др. под.; 
• Обособяване на отделни потоци на движение, вкл. нови вход/изход и осигуряване на безконтактно преминаване между отделните помещения чрез монтиране на автоматични врати/ осигуряване на автоматично осветление;
• Климатизация и вентилация, която да минимизира риска от циркулация на вируса – монтиране на нови системи за вентилация и климатизация (ако няма такива), поставяне на нови или допълнителни филтри на съществуващи системи за вентилация и климатизация; въвеждане на система за наблюдение на качеството на въздуха на закрито чрез безжична сензорна мрежа (WSN) с уеб интерфейс и др. под.;
ВАЖНО: Включването на разходи за нови системи за вентилация и климатизация е допустимо единствено в случаите, когато същите притежават функционалност за подобряване качеството на въздуха от гледна точка минимизиране риска от циркулация на вируса. Посочената функционалност следва задължително да фигурира в изискванията към оферентите, зададени в рамките на техническата спецификация (Приложение 4) или образеца на КСС (Приложение 5).
• Осигуряване на условия за работа от разстояние чрез - хардуер/софтуер за отдалечен достъп; софтуер за отчитане на дистанционна работа.
Срок на изпълнение на проектите: 6 месеца.
Начин на кандидастване:
Изцяло по електронен път чрез системата ИСУН 2020, като проектите се подписват с КЕП.
Класиране:
Класирането е на база Критерии и методика за оценка. Ще бъдат финансирани проектните предложения в низходящ ред на получените при оценката точки до изчерпване на бюджета. При равен брой точки подреждането е по низходящ ред на получените при оценката точки по поредност на критериите. При равенство по всички гореизброени показатели, проектните предложения ще бъдат класирани по реда на подаването на проектните предложения в ИСУН.
По процедурата има редица други изисквания, ограничения и особености, включително при критериите за оценка. На разположение сме за допълнителна информация.

Предложения и коментари по обявената за обсъждане процедура моля да ни изпращате на познатата ви електронна поща bbcmb@abv.bg в срок до 16.00 ч. на 21 октомври 2020 г., за да можем да ги обобщим и изпратим на Управляващият орган на Оперативна програма „Иновации и конкурентоспособност“ 2014-2020

Консултативен център за усвояване на средствата от еврофондовете
за машиностроенето към браншовата камара
Виолин Ненов  (0888 224035)

